آمریکانین 45.جی باشقانی دونالد ترامپ، اؤزلری ایله یاخشی گئچینمک ایسته‌ین بوتون اؤلکه‌لرله یاخشی گئچینه‌جکلرینی سؤیله‌دی.
ترامپ، سئچیم ظفری‌نین کسینلشمه‌سی‌نین آردین‌دان کامئرا‌لارین قارشی‌سینا گئچدی.
دونالد ترامپ، آمریکانن ماراق‌لاری‌نین اؤنجه‌لیکلی اولاجاغینی، آنجاق دوشمنچی‌لیک دئییل دوستلوق، چاتیشما دئییل اورتاق‌لیق آرایاجاغینی سؤیله‌دی.
45.جی باشقانلیق کامپانیاسی سیراسیندا چوخ راستلانیلمایان معتدل مئساژ‌لاریندان اؤز اؤلکه‌سینه یؤنه‌لیک اولان‌لار دا دقت چئکدی.
"بوتون آمریکانین باشقانی اولاجاغام" دئین ترامپ، هر آمریکا‌لی‌نین گئرچک پتانسیلینی یاخالاماسینی تامین ائدجیینی سؤیله‌دی.
ترامپ، اؤلکه‌نی یئنی‌دن اینشا ائده‌جک‌لرینی ایفاده ائده‌رک، "آمریکانین بون‌دان بئله، ان یاخشی‌نین آلتیندا هئچ بیر شئیی قبول ائتمه‌یه‌جیینی" قید ائتدی.
دموکرات نامیزد هیلاری کلینتونون اؤزونو آرایاراق تبریک ائتدیگینی ده ایفاده ائدن دونالد ترامپ، سؤزلرینی بوتون عائله‌سینه، ایش یولداش‌لارینا و سئچیجی‌لرینه تشکر ائده‌رک تاماملادی.
بو آرادا، هیلاری کلینتونون بو گون دانیشاجاغی آچیقلاندی.
سئچکی‌لرده اودوزدوغونو قبول ائدن کلینتون، جمهوریتچی رقیبی دونالد ترامپی آرا‌یاراق قوتلادی.
